डीलर मनोमन गुड़कैं करदा हा. आखन लगा-“तूं अज्ज ‘बड्डें दिनें’ दे शुरू होने पर आया ए। जिस बेल्लै, तूं जाननां ऐं, जे में इत्थें इकला हुन्ना, भित्त बेड़ी रक्खना ते लैन-दैन बिल्कुल नईं करदा। खैर, तुगी एदा मुल्ल बी देना पौना ऐ। इस बेल्लै में, अपना स्हाब-कताब दिक्खना होन्दा ऐ। ए खसारा बी तुगी भरना पौना ऐ। अज्ज तेरा रंग-ढंग बी किज ओपरा-ओपरा ऐ, इस गल्ला करी बी तुगी कसर खानी पौग। मेरा लैन-देन बड़ा साफ हुन्दा ऐ, इस करी में किसै चाली दी बी बेथबी ते बेमतलब पुच्छ-परतीत नईं करनी पर जेल्लै कोई गाहक मेरे कन्ने नजरां गै नेईं मलाईं सकदा, तां उसी एदा बी हरजाना भरना पौन्दा ऐ।”